Μια κοσμική νυχτερίδα εν πτήσει
Σε μια σκοτεινή γωνιά, στον αστερισμό του Ωρίωνα, είναι κρυμμένο ένα εντυπωσιακό νεφέλωμα, το οποίο έχει όμως ένα αλλόκοτο όνομα- Κοσμική Νυχτερίδα.
Το νεφέλωμα αυτό έχει παρατηρηθεί από το Πολύ Μεγάλο Τηλεσκόπιο (Very Large Telescope-VLT) με τη μεγαλύτερη λεπτομέρεια που έχει επιτευχθεί ποτέ...
... αποκαλύπτοντας τη δομή αυτού του αμυδρού αντικειμένου.
To νεφέλωμα της Νυχτερίδας, το οποίο βρίσκεται σε απόσταση 2000 έτη φωτός περίπου από τη Γη, δεν είναι ένα αυτόφωτο αστρικό αντικείμενο.
Αντ' αυτού είναι ένα σκοτεινό νέφος από σκόνη το οποίο φωτίζεται από ένα νεαρής ηλικίας αστρικό σμήνος ευρισκόμενο πίσω από το νέφος αυτό.
Οι αστρονόμοι πιστεύουν ότι οι έντονοι αστρικοί άνεμοι των μελών του αστρικού αυτού σμήνους διαμόρφωσαν το σχήμα του νεφελώματος...
...δημιουργώντας την φτερωτή οντότητα της φωτογραφίας αυτής.
Transcribed by ESO, translated by Maria Krikeli